በጣና ሐይቅ ሞልቶ መፍሰስ ጉዳት የደረሰባቸው ነዋሪዎች ድጋፍ እንዲደረግላቸው ጠየቁ፡፡
ባሕር ዳር፡ መስከረም 07/2013ዓ.ም (አብመድ) ከክረምቱ መብዛት ጋር ተያይዞ የጣና ሐይቅ ውኃ ሞልቶ ወደ አካባቢው በመስፋፋቱ በማዕከላዊ ጎንደር ዞን ምሥራቅ ደምቢያ ወረዳ ነዋሪዎች ላይ ጉዳት አድርሷል፡፡በአማራ ክልል በጎርፍ መጥለቅለቅ፣ በጣና ሐይቅ ውኃ ሞልቶ ከተፈጠዋሯዊ ወሰኑ ውጭ መተኘናትና በመሬት መንሸራተት በርካታ ዜጎች ተፈናቅለዋል፡፡ በጣና ሐይቅ የውኃ መጨመር በተለያዩ የደቡብ ጎንደር እና የማዕከላዊ ጎንደር ዞን ወረዳዎች ላይ ጉዳት አድርሷል፡፡ በማዕከላዊ ጎንደር ዞን ምሥራቅ ደምቢያ ወረዳ ጉዳት የደረሰባቸው ነዋሪዎች ለአብመድ እንደገለፁት ከወሰኑ አልፎ ወደ ቀያቸው የተስፋፋው የጣና ውኃ በቀላሉ የሚመለስ አይደለም፡፡የምሥራቅ ደምቢያ ወረዳ አድስጌ ቀበሌ ነዋሪው አቶ መኳንንት ማንደፍሮ ውኃው ጉዳት ማድረስ ከጀመረ ከሁለት ሳምንታት በላይ እንደሆነው ገልጸዋል፡፡ የጣና ሐይቅ የውኃ ሞልቶ ወደ ቀየው በመግባት ከዚህ በፊትም በተለያዩ ዓመታት ጉዳት ሲያደርስ እንደነበር ያስታወሱት አቶ መኳንንት ‘‘ዘንድሮ የደረሰው ግን ከወትሮው የተለዬ ነው’’ ብለዋል፡፡